Side to Side

**"Side to Side"** (בעברית: "**מצד לצד**") הוא סינגל של הזמרת אריאנה גרנדה בהשתתפות הראפרית ניקי מינאז', שיצא ב-30 באוגוסט 2016 כסינגל השלישי מתוך אלבום האולפן השלישי של גרנדה, *[[Dangerous Woman]]*.

השיר זכה להצלחה מסחרית בולטת והיה לשיר המצליח ביותר מתוך האלבום במצעדים; הוא הגיע למקום הרביעי במצעד הבילבורד הוט 100, בו שהה במשך 28 שבועות וטיפס למקום הראשון במצעד שירי הפופ של בילבורד.

## שחרור ושיווק
השיר נכלל באלבום האולפן השלישי של גרנדה, *[[Dangerous Woman]]*, שיצא לאור ב-20 במאי 2016. ב-14 במאי 2016, ימים ספורים לפני צאת האלבום, שיתפה גרנדה הצצה לשיר בחשבון האינסטגרם שלה, והוא זכה להשמעת בכורה עולמית בתחנת הרדיו "Beats 1" של חברת אפל. באותו יום השיר שוחרר כרצועה שיווקית מקדימה יחד עם השיר "Everyday". בהמשך, לקראת סוף אוגוסט 2016, הוכרז השיר רשמית כסינגל השלישי מתוך האלבום, והופץ בפורמטים של הורדה דיגיטלית והזרמת מדיה.

קמפיין השיווק של הסינגל נשען על סדרת הופעות חיות מתוקשרות ושיתופי פעולה מסחריים. ב-28 באוגוסט 2016 ביצעו גרנדה ומינאז' את השיר בטקס פרסי הווידאו קליפים של MTV. ההופעה כללה כוריאוגרפיה של מתעמלים עם אופני ספינינג ומשקולות. מיד לאחר ההופעה בטקס, שוחרר הווידאו קליפ הרשמי של השיר שהופק בשיתוף פעולה מסחרי עם חברת האופנה GUESS. הקליפ המשיך את המוטיב הוויזואלי של חדר הכושר שהוצג בהופעה. ב-8 בספטמבר 2016 הופיעה גרנדה בתוכנית הלילה של ג'ימי פאלון יחד עם להקת דה רוטס, וביצעה גרסה חיה של השיר בה הציגה את כישוריה כשהיא מבצעת בעצמה את קטע הראפ של מינאז', שנעדרה מההופעה. ב-20 בנובמבר 2016 חברו גרנדה ומינאז' בשנית לביצוע השיר בטקס פרסי המוזיקה האמריקאית, הפעם עם תפאורה של מסיבת חוף טרופית על רקע ג'ונגל. באוקטובר 2016 זכה השיר לחשיפה נרחבת נוספת כאשר שימש כפסקול ונכלל בתוך פרסומת טלוויזיונית של חברת התקשורת T-Mobile בכיכובה של גרנדה, דבר שסייע לדחיפת השיר במצעדים וברדיו.

## וידאו קליפ
הווידאו קליפ הרשמי של השיר יצא ב-28 באוגוסט 2016, מיד לאחר הופעתן של גרנדה ומינאז' בטקס פרסי הווידאו קליפים של MTV באותו ערב. הקליפ עלה לאוויר לראשונה בשיתוף עם מותג האופנה GUESS.

הקליפ מבוסס על קונספט של חדר כושר ושואב השראה משיעורי ספינינג בסגנון "Soul Cycle". הווידאו מציג את גרנדה ומינאז' מוקפות ברקדנים כשהן משתתפות בשיעור ספינינג אנרגטי. הקונספט החזותי של האימון ואופני הכושר בקליפ מהווה כפל משמעות ורמיזה לתוכן המיני של מילות השיר. בביקורת של מגזין בילבורד תואר הקליפ בתור "קלאסיקת קאמפ מודרנית", תוך ציון העובדה הברורה שהשיר "איננו עוסק ברכיבה על אופני כושר!".

## קבלה ביקורתית
הרצועה עוררה עניין רב בקרב המבקרים. בעוד שרבים ראו בשיר להיט קיץ ממכר ושיבחו את הגרוב והגישה הקלילה של גרנדה, אחרים התאכזבו משיתוף הפעולה עם מינאז' ומצאו את השיר עצלן או בוטה מדי.
המבקרים שאהבו את השיר התלהבו מהאווירה הקצבית והקלילה, מההפקה המושפעת מרגאיי ומההגשה הקולית של גרנדה. אתר דיגיטל ספיי שיבח את השיר כלהיט היפנוטי וקבע: . המבקר אף ציין שמינאז' תרמה לשפה עם ביטוי חדש שוודאי יתפוס ("dick bicycle"). *[[Consequence|Consequence of Sound]]* החמיא לגישה השובבה של גרנדה למיניות בשיר. המבקר ציין שהיא שרה על כך שהיא , אבל בשונה מאמניות אחרות שאולי היו מתנשמות לאורך השיר, אצל גרנדה זה נעשה . *[[Renowned for Sound]]* ציין כי השיר , אך עדיין משתלב היטב עם גוני הטראפ שמלווים את הפזמונים. רולינג סטון שיבח את הטכניקה וההגשה הקולית של גרנדה בשיר, וציין לשבח . אתר *Pop-Culturalist* הכתיר את הרצועה כ, בזכות השילוב של ביט מסחרי ופזמון קליט מאוד, וקבע שאין ספק שזה צריך להיות הסינגל הבא מהאלבום. מגזין *Metropolis Japan* מנה אותו כאחד משירי הדגל של האלבום ושיבח את הראפ ה של "האחות הגדולה" מינאז'.

לצד השבחים, לא מעט מבקרים מצאו פגמים בשיר, בעיקר סביב איכות ההופעה של מינאז' או חוסר עומק מוזיקלי וטקסטואלי. פיצ'פורק התאכזב מאוד משיתוף הפעולה בין השתיים (בהשוואה לשיר "Get on Your Knees" של מינאז'), וטען שהכימיה ביניהן פשוט חסרה כאן. המבקר הוסיף כי . *HeadStuff* הסכים עם הביקורת כלפי מינאז', וטען ש. *Pretty Much Amazing* תיאר את החלק של מינאז' כ ביחס לשיתופי פעולה קודמים שלהן, אך הודה שהמוזיקה עצמה דווקא טובה, בזכות . *Blended Opinion* ביקר בחריפות את השיר (יחד עם שירים נוספים כמו "Everyday") והגדיר אותו כ, שפוגם ברצף של האלבום. אתר הביקורות בעל האוריינטציה השמרנית *Plugged In* תקף את התוכן המיני הבוטה של השיר, וציין כי התרומה של ניקי מינאז' היא , תוך גינוי השימוש בשפה גסה וקללות.

## הצלחה מסחרית
בשוק האמריקאי זכה השיר להצלחה מסחרית בולטת: "Side to Side" הגיע למקום הרביעי במצעד הבילבורד הוט 100, ושהה במצעד זה במשך 28 שבועות. כמו כן, השיר הגיע למקום הראשון במצעד הפופ איירפליי המבוסס על השמעות ברדיו, ולמקום השלישי במצעד הדאנס/מיקס שואו איירפליי.

נכון לפברואר 2026, השיר צבא מעל ל-1.8 מילארד האזנות בספוטיפיי.

## הופעות חיות
השיר בוצע במהלך סיבוב ההופעות "Dangerous Woman Tour". ביצוע השיר בלט במיוחד בזכות ההשקעה החזותית שבו, אשר שאבה השראה ישירה מהקליפ הרשמי של השיר. לקראת תחילת השיר, הבמה כולה עברה מהפך והפכה לחדר כושר צבעוני ומאובזר במלואו. התפאורה המושקעת כללה אופני כושר נייחים (לדימוי שיעור ספינינג), לוקרים, מוט מתח, שק איגרוף, טבעות התעמלות ומראה. גרנדה – שלבשה גוזיית ספורט וחצאית מיני – עלתה מתוך רצפת הבמה כשהיא כבר מדוושת על אופני כושר. היא הפגינה יכולות ווקאליות מרשימות ומדויקות תוך כדי הרכיבה על האופניים, דבר שתואר כהישג לא מבוטל, ולאחר מכן המשיכה לרקוד בין מתקני הכושר השונים. גרנדה לוותה בצוות רקדני גיבוי גברים חשופי חזה. הרקדנים שולבו בכוריאוגרפיה בצורה כזו שדימתה אימון כושר אינטנסיבי מסביבה. הראפרית ניקי מינאז', אשר מתארחת בגרסת האולפן של השיר, לא נכחה פיזית בהופעות. במקום זאת, קטע הראפ שלה שולב במופע באמצעות הופעת קמע בווידאו שהוקרן על גבי מסך הרקע הלבן שעל הבמה. השיר שובץ לאחר השיר "Leave Me Lonely". המעבר אליו כלל קטע וידאו עוצמתי שבו גרנדה הוקרנה רוקדת לצלילי קטע אינסטרומנטלי, בעוד מילים הנוגעות להעצמה נשית ולאוטונומיה מינית (כמו המשפט "Not asking for it") הוקרנו על גופה.

## קרדיטים
* **כותבים:** מקס מרטין, סוואן קוטצ'ה, אלכסנדר קרונלנד, איליה סלמנזאדה, אוניקה מאראג', אריאנה גרנדה.
* **הפקה:** מקס מרטין עבור MXM Productions ואיליה סלמנזאדה עבור Wolf Cousins Productions.
* **נגינה:**
** **קלידים, גיטרה, בס וכלי הקשה:** מקס מרטין ואיליה סלמנזאדה.
** **תכנות:** מקס מרטין ואיליה סלמנזאדה.
* **קולות:**
** **שירה:** אריאנה גרנדה וניקי מינאז'.
** **קולות רקע:** סוואן קוטצ'ה, ג'וי גיליאם, טאורה סטינסון, צ'וניטה גילספי.
* **הקלטה וטכני:**
** **הקלטה:** הוקלט באולפני MXM ובאולפני Wolf Cousins בסטוקהולם, שוודיה.
** **הקלטת הוורס של ניקי מינאז':** הוקלט על ידי אוברי "ביג ג'וס" דליין באולפני Glenwood Place בברבנק ובאולפני MilkBoy בפילדלפיה.
** **הנדסת קול:** סם הולנד.
** **מיקס:** סרבן גניאה באולפני MixStar.
** **מאסטרינג:** טום קווין ואיה מריל ב-Sterling Sound.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי מקס מרטין
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי האנה לוקס דייוויס
קטגוריה:שירים על מיניות
קטגוריה:סינגלים שהגיעו למקום הראשון ביוון
קטגוריה:שירי פלטינה מחומשת ומעלה באוסטרליה
קטגוריה:שירי יהלום בברזיל
קטגוריה:סינגלים בהוצאת ריפבליק רקורדס